 Madaxweynaha Jamhuuriyadda Somaliland, Mudane Muuse Biixi Cabdi waxa uu caddeeyey inay degmada Gar-adag tahay goobtii xisbiga KULMIYE laga Aasaasay, isla markaana aan warwar laga qabi Karin wax u qabashada degmada, waxana uu yidhi, Reer Gar-adag noo warwari maysaan inaannaan idinkala bakhaylin wixii aannu haynno, waayo KULMIYE geedkan uun buu ka hana qaaday, wuxu dhalay dawlad, tii horena curadkii bay ahayd, tanina waa curad-ku-xigeenkii, markaa la idin hagran maayee ha warwarina. 